Til að byrja með þótti mér erfitt að vera undir stöðugu eftirliti . Þetta er svipað og að halda heimili með CIA og KGB . Húsið okkar er á þremur hæðum með mörgum herbergjum . Engumáli skipti í hvaða herbergi eða á hvaða hæð ég flúði , Ugla og Fóa fundu mig strax , smeygðu sér inn í herbergið , renndu sér á bak við stól eða undir sófa , létu lítið fyrir ´ ser fara tila ð byrja með , en svo skyndilega stungu þær fram kollunum , smelltu á mig brosum , dilluðu rófunum , og áður en við var litið höfðu þær svo hlunkað sér niður alveg við tærnar á mér . - Af hverju eltiði mig um húsið ? spurði ég . - Við erum ekki að elta þig . - Okkur þykir bara svo gott að vera í sama herbergi og þú . - Er ég þá svona skemmtilegur ? - Nei , ekki beint , en það er enginn annar heima . - Er ég það skásta sem býðst ? - Þú ert alveg ágætur , sérstaklega þegar þú ferð með okkur í göngutúr . - Ég er sem sagt nothæfur í gönguferðir ? - Það er líka gott þegar þú sýður ýsu ! - Ekki orð um ýsuna við Gullu ! Það kostar tvöþúsundkall kílóið af ýsunni . - Nei , nei , við kjöftum ekki frá . Ýsan er rosalega góð !